stanford-oval/wikipedia huggingface dataset:
Gujaratit
Aiheesta muualla

Kuvia tai muita tiedostoja aiheesta Gujaratit Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gujarati people
Käännös suomeksi
HMS Empress

HMS Empress on ollut neljän Britannian  Kuninkaallisen laivaston aluksen nimenä.
HMS Empress (1891) koululaiva
HMS Empress (1906) kuivarahtialus
HMS Empress (1914) vesilentokoneiden emälaiva
HMS Empress (D42) saattuetukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Empress”, voi hakea sivunnimihaulla, laajalla sivunnimihaulla tai tekstihaulla.
Georgi Kănev

| Georgi Kănev> Георги Кънев.Henkilötiedot |
| --- | --- |
Koko nimi:  Georgi Stantšev Kănev
Syntynyt: 6. toukokuuta 1934 Kazanlăk, Bulgaria
Kuollut: joulukuu 2012
Kansalaisuus:   Bulgaria
Koripalloilija
Pituus:  192 cm
Paino:  91 kg
Maajoukkueet
:   Bulgaria
Aiheesta muualla
FIBA
| Mitalit> Maa:   Bulgaria.Miesten koripallo.EM-kilpailut  | Mitalit> Maa:   Bulgaria.Miesten koripallo.EM-kilpailut  | Mitalit> Maa:   Bulgaria.Miesten koripallo.EM-kilpailut  | Maa:   Bulgaria> Miesten koripallo. |
| --- | --- | --- | --- |
|  Hopeaa | Bulgaria 1957 |  |  |
Georgi Stantšev Kănev (bulg. Георги Станчев Кънев, 6. toukokuuta 1934 Kazanlăk – joulukuu 2012) oli bulgarialainen koripalloilija.
Kănev voitti Bulgarian miesten maajoukkueessa EM-hopeaa Bulgarian-kotikisoissa 1957. Hän kuului maajoukkueen kokoonpanoon myös Melbournen kesäolympialaisissa 1956 (Bulgaria viides), Rooman kesäolympialaisissa 1960 (16:s), vuoden 1959 MM-kilpailuissa (seitsemäs) ja vuosien 1959 (viides) ja 1963 (viides) EM-kilpailuissa. Seuratasolla Kănev voitti ainakin kolme Bulgarian mestaruutta ja yhden Bulgarian cup-mestaruuden. Hän kuoli 78-vuotiaana joulukuussa 2012.
Aiheesta muualla

Toinen profiili FIBA Archive (englanniksi)
Bulgarian joukkue – Koripallon EM-kilpailut 1957
3 Semov ·
4 Gantšev ·
5 Mirtšev ·
6 Radev ·
7 Kănev ·
8 Lazarov ·
9 G. Panov ·
10 Totev ·
11 Bartšovski ·
12 L. Panov ·
13 Tomovski ·
14 Atanasov ·
Valmentaja Katerinski
Gloria DeHaven

| Gloria DeHaven |
| --- | --- |
 Gloria DeHaven Yank, the Army Weekly -lehden kansikuvassa 1945.
Henkilötiedot
Syntynyt: 23. heinäkuuta 1925 Los Angeles, Kalifornia, Yhdysvallat
Kuollut: 30. heinäkuuta 2016 (91 vuotta) Las Vegas, Nevada, Yhdysvallat
Ammatti:  näyttelijä
Aiheesta muualla
IMDb 
Elonet
Gloria DeHaven (23. heinäkuuta 1925 Los Angeles, Kalifornia – 30. heinäkuuta 2016 Las Vegas, Nevada) oli yhdysvaltalainen näyttelijä. Hänen vanhempansa olivat Carter DeHaven ja Flora Parker DeHaven. DeHaven näytteli ensimmäisen kerran valkokankaalla vuonna 1936 Charles Chaplinin elokuvassa Nykyaika, jonka apulaisohjaajana hänen isänsä oli. Hänellä oli pieni rooli myös Chaplinin elokuvassa Diktaattori vuonna 1940. DeHaven sai samana vuonna sopimuksen Metro-Goldwyn-Mayerin kanssa. 1940-luvun alkuvuosina hän näytteli useissa elokuvamusikaaleissa, kuten Best Foot Forward vuonna 1943. Myöhemmin Dehaven siirtyi näyttelemään pääasiassa televisiossa. Hänellä oli toistuva rooli 1970-luvulla televisiosarjassa Mary Hartman, Mary Hartman. Dehaven sai tähden Hollywood Walk of Famelle.
Aiheesta muualla

Class Act Featured Actress: Gloria DeHaven (Arkistoitu – Internet Archive) (englanniksi)
Gloria Foster

| Gloria Foster |
| --- | --- |
 Gloria Foster vuonna 1970.
Henkilötiedot
Syntynyt: 15. marraskuuta 1933 Chicago
Kuollut: 29. syyskuuta 2001 (67 vuotta) New York
Kansalaisuus:  Yhdysvallat
Ammatti:  näyttelijä
Aiheesta muualla
IMDb
Elonet
Gloria Foster (15. marraskuuta 1933 Chicago – 29. syyskuuta 2001 New York) oli yhdysvaltalainen näyttelijä. Hän teki merkittävän uran näyttämöllä 1960- ja 1970-luvuilla.  Vanhoilla päivillään  esiintyi myös elokuvissa kuten Matrix (1999) ja The Matrix Reloaded (2003). Hän voitti uransa aikana kolme Obie-palkintoa. Hän kuoli diabeteksen seurauksena ja hänet on haudattu Cypress Hills Cemeterylle.
Aiheesta muualla

Gloria Foster Internet Movie Databasessa. (englanniksi)
Giuseppe Schiavini

Giuseppe Schiavini (2. elokuuta 1889 Crenna di Gallarate – 1. huhtikuuta 1974) oli italialainen roomalaiskatolinen arkkipiispa. Hänet vihittiin papiksi Milanon arkkihiippakuntaan 6. heinäkuuta 1913 ja nimitettiin sen vihkipiispaksi sekä Pharsaluksen titulaaripiispaksi 13. huhtikuuta 1955. Piispaksi vihkiminen seurasi 22. toukokuuta. Pääkonsekraattorina toimi Giovanni Battista Enrico Antonio Maria Montini, jota avustivat Domenico Bernareggi ja Mario Civelli.
Schiavini sai 28. kesäkuuta 1963 nimityksen Famagustan titulaariarkkipiispaksi. Hän osallistui Vatikaanin toiseen kirkolliskokoukseen.
Fragile (Dead or Aliven albumi)

| Fragile Dead or Alive |
| --- | --- | --- |

Studioalbumin tiedot
 Julkaistu: 27. syyskuuta 2000
 Formaatti: CD (2000) LP (2020) digitaalinen lataus (2020, 2021) striimaus (2020, 2021)
 Tyylilaji: pop
 Levy-yhtiö: Avex Trax
Dead or Aliven muut julkaisut
| Nukleopatra 1995 | Fragile 2000 | Unbreakable 2001 |
Singlet albumilta Fragile
 ”Hit and Run Lover” Julkaistu: 2000
Fragile on englantilaisen Dead or Alive -yhtyeen vuonna 2000 julkaistu studioalbumi. Albumi oli alun perin julkaistu ainoastaan Japanissa. Albumi sai virallisen kansainvälisen julkaisun vasta vuonna 2020, kun se julkaistiin digitaalisesti. Albumi sai ensimmäisen virallisen vinyylijulkaisun 7. elokuuta 2020.
Albumin ainoana singlenä julkaistu ”Hit and Run Lover” sijoittui Japanin singlelistalla korkeimmillaan toiselle sijalle.
Kappaleet

Kappaleet ”Turn Around and Count 2 Ten”, ”Something in My House”, ”Even Better Than The Real Thing”, ”You Spin Me Round (Like a Record)”, ”My Heart Goes Bang”, ”Lover Come Back to Me” ja ”Blue Christmas” ovat uusintaversioita yhtyeen aikaisemmin julkaistuista kappaleista.
Kappale ”Even Better Than The Real Thing” on cover-kappale U2 -yhtyeen samannimisestä kappaleesta. Kappale ”I Promised Myself” on puolestaan cover-kappale Nick Kamen kappaleesta.
Kappalelista > Alkuperäinen, Japani - CD 2000

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hit and Run Lover | 4.42 |  |  |  |  |  |  |  |
| 2. | Turn Around and Count 2 Ten (2000) | 5.17 |  |  |  |  |  |  |  |
| 3. | Something in My House (2000) | 4.01 |  |  |  |  |  |  |  |
| 4. | Even Better Than The Real Thing (2000) | 3.07 |  |  |  |  |  |  |  |
| 5. | I Paralyze | 5.55 |  |  |  |  |  |  |  |
| 6. | Isn't It a Pity? | 4.45 |  |  |  |  |  |  |  |
| 7. | You Spin Me Round (Like a Record) (2000) | 6.02 |  |  |  |  |  |  |  |
| 8. | Just What I Always Wanted | 5.16 |  |  |  |  |  |  |  |
| 9. | My Heart Goes Bang (2000) | 5.05 |  |  |  |  |  |  |  |
| 10. | Lover Come Back to Me (2000) | 5.36 |  |  |  |  |  |  |  |
| 11. | I Promised Myself | 4.32 |  |  |  |  |  |  |  |
| 12. | Blue Christmas (2000) | 3.39 |  |  |  |  |  |  |  |
| 13. | Hit and Run Lover (Bonus Hit Remix) | 4.41 |  |  |  |  |  |  |  |
|  |  | 1.02.38 |  |  |  |  |  |  |  |
Kappalelista > Invincible-versio, kansainvälinen - 2020

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hit and Run Lover | 4.41 |  |  |  |  |  |  |  |
| 2. | Turn Around and Count 2 Ten (2000) | 5.16 |  |  |  |  |  |  |  |
| 3. | Something in My House (2000) | 4.01 |  |  |  |  |  |  |  |
| 4. | Even Better Than The Real Thing (2000) | 3.05 |  |  |  |  |  |  |  |
| 5. | I Paralyze | 5.59 |  |  |  |  |  |  |  |
| 6. | Isn't It a Pity? | 4.46 |  |  |  |  |  |  |  |
| 7. | You Spin Me Round (Like a Record) (2000) | 6.06 |  |  |  |  |  |  |  |
| 8. | Just What I Always Wanted | 5.19 |  |  |  |  |  |  |  |
| 9. | My Heart Goes Bang (2000) | 5.05 |  |  |  |  |  |  |  |
| 10. | Lover Come Back to Me (2000) | 5.39 |  |  |  |  |  |  |  |
| 11. | I Promised Myself | 4.34 |  |  |  |  |  |  |  |
| 12. | Blue Christmas (2000) | 3.37 |  |  |  |  |  |  |  |
| 13. | Hit and Run Lover (Bonus Hit Remix) | 4.40 |  |  |  |  |  |  |  |
| 14. | I Paralyze (Instrumental) | 5.54 |  |  |  |  |  |  |  |
| 15. | Hit and Run Lover (Instumental) | 4.42 |  |  |  |  |  |  |  |
| 16. | Hit and Run Lover (Acapella) | 4.09 |  |  |  |  |  |  |  |
| 17. | Never Marry an Icon (Pete Burns vs. The Dirty Disco) | 3.11 |  |  |  |  |  |  |  |
| 18. | The Art (Pete Burns vs. The Dirty Disco) | 3.29 |  |  |  |  |  |  |  |
| 19. | Never Marry an Icon (Pete Burns vs. The Dirty Disco) (Instumental) | 3.11 |  |  |  |  |  |  |  |
| 20. | The Art (Pete Burns vs. The Dirty Disco) (Instumental) | 3.30 |  |  |  |  |  |  |  |
| 21. | Never Marry an Icon (Pete Burns vs. The Dirty Disco) (Acapella) | 3.05 |  |  |  |  |  |  |  |
| 22. | The Art (Pete Burns vs. The Dirty Disco) (Acapella) | 3.07 |  |  |  |  |  |  |  |
|  |  | 1.27.06 |  |  |  |  |  |  |  |
Listasijoitukset

| Lista | Sijoitus | Lähde |
| --- | --- | --- |
| Japani - Albumilista | 45 |  |
Aiheesta muualla

Fragile (Dead or Aliven albumi) Discogsissa. (englanniksi)
Günther Niethammer

Günther Niethammer (28. syyskuuta 1908 Waldheim, Saksa – 14. tammikuuta 1974 Morenhoven) oli saksalainen lintutieteilijä.
Niethammer aloitti eläintieteen opinnot Tübingenissä ja jatkoi niitä Leipzigissa 1929–1932. Hänen väitöskirjansa vuonna 1933 käsitteli lintujen anatomiaa ja histologiaa. Hän työskenteli sittemmin sekä Berliinin, Bonnin että Wienin museoissa. Hän kirjoitti yhdessä Erwin Stresemannin kanssa kolmiosaisen Handbuches der deutschen Vogelkunde 1937–1942. Yhdessä Urs N. Glutz von Blotzheimin ja Kurt M. Bauerin kanssa Niethammer kirjoitti lintutieteen perusteoksiin kuuluvan 14-osaisen teoksen Handbuch der Vögel Mitteleuropas (1966–).
1937 Niethammer liittyi SS-joukkoihin ja 1940 Waffen-SS-joukkoihin yleten Obersturmführeriksi. Hän palveli Auschwitzissa 1940–1942 ja kirjoitti 1942 artikkelin alueen linnustosta Beobachtungen über die Vogelwelt von Auschwitz.
Niethammer sai professorin viran Bonnista 1957. Hän oli Saksan lintutieteellisen yhdistyksen (Deutschen Ornithologen-Gesellschaft) puheenjohtaja 1968–1973.
Niethammer nimesi linnuista muun muassa kauluskiitäjän (Streptoprocne zonaris) alalajin kuenzeli.
Giuseppe Saragat

| Giuseppe Saragat |
| --- | --- |
 Virallinen muotokuva (1971).
Italian 5. presidentti
 29. joulukuuta 1964 – 29. joulukuuta 1971  
Pääministeri:  Aldo Moro   Giovanni Leone   Mariano Rumor   Emilio Colombo
Edeltäjä:  Antonio Segni
Seuraaja:  Giovanni Leone
Henkilötiedot
Syntynyt: 19. syyskuuta 1898 Torino, Italia
Kuollut: 11. kesäkuuta 1988 (89 vuotta) Rooma
Puoliso:  Giuseppina Bollani
Tiedot
Puolue:  Italian demokraattinen sosialistipuolue
 Nimikirjoitus
Giuseppe Saragat (19. syyskuuta 1898 – 11. kesäkuuta 1988) oli italialainen poliitikko, joka perusti vuonna 1947 Italian demokraattisen sosialistipuolueen (Partito Socialista Democratico Italiano). Hän oli Italian viides presidentti vuosina 1964–1971. Ennen presidentiksi valitsemistaan Saragat toimi vuosina 1947–1949 ja 1954–1957 varapääministerinä De Gasperin hallituksissa ja oli Italian salkuttomana ministerinä vuonna 1944, ulkoministerinä vuosina 1963–1964.
Saragat oli myös Italian edustajainhuoneen jäsen 1948–1964 ja presidenttikautensa jälkeen senaatin elinikäinen jäsen 1971–1988. Koulutukseltaan hän oli kauppa- ja taloustieteen maisteri.
Saragat liittyi 1922 Italian sosialistipuolueeseen ja joutui siksi maanpakoon Benito Mussolinin valta-ajaksi vuoteen 1943 saakka. Palattuaan Ranskasta hän toimi 1946–1947 perustuslakia säätävän kokouksen puheenjohtajana, sitten Italian lähettiläänä Pariisissa, josta palattuaan hänet nimitettiin moniin tehtäviin Italian kokoomushallituksissa. Hän toimi varapääministerinä 1947–1949 ja 1954–1957.
Garches

| Garches |
| --- | --- |
 Näkymä Garchesin torilta.
 vaakuna
 Garchesin sijainti Pariisin metropolialueella
 Koordinaatit: 48°50′46″N, 02°11′20″E 
Valtio:  Ranska
Alue:  Île-de-France
Departementti:  Hauts-de-Seine
Arrondissementti:  Nanterre
Hallinto:  
 – Pormestari:  Jacques Gautier
Pinta-ala:  
 – Kokonaispinta-ala:  2,69 km²
Väkiluku (2014):  17 662
 – Väestötiheys:  6 565,8 as./km²
Postinumero:  92380
Infobox OKVirheellinen NIMI-arvo: 
Garches ([ ɡaʁʃ ]  kuuntele (ohje)) on Ranskan kunta Pariisin läntisellä esikaupunkivyöhykkeellä, noin 12 kilometrin päässä Pariisin keskustasta. Lähinnä asuinalueista muodostuva kunta sijaitsee Saint-Cloudin puiston ja Saint-Cucufan metsän välisellä alueella. Garchesissa on arviolta 17 662 asukasta (vuonna 2014) ja sen pinta-ala on 2,69 neliökilometriä.
Garchesissa sijaitsee traumatologiaan ja fysioterapiaan erikoistunut, Raymond Poincarén mukaan nimetty yliopistosairaala.
Garchesin ja Pariisin välillä liikennöi Transilien Paris–Saint-Lazare -juna sekä bussi numero 9.
Sairaala

Hôpital Raymond-Poincaré
Aiheesta muualla

Kuvia tai muita tiedostoja aiheesta Garches Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Garches
Käännös suomeksi
HLA

HLA-molekyylit (Human Leukocyte Antigen) ovat immuunipuolustuksen toiminnan perusta. Ihmisen jokaisessa solussa on HLA-molekyylejä, jotka esittelevät solun sisäisiä proteiineja.
HLA-geenialue on noin neljän miljoonan emäsparin pituinen DNA-alue kromosomissa 6. Geenialue koostuu kolmesta luokasta, luokat 1, 2 ja 3.
Luokan 1 geenialue sisältää HLA-lokukset A, B ja C, joiden tuotteita esiintyy kaikissa tumallisissa soluissa. HLA-1 molekyylit esittelevät solun sisäisiä proteiineja, jotta immuunipuolustus voi tunnistaa esimerkiksi viruksen infektoiman solun, kun HLA-1 molekyyli esittelee virusten proteiinirakenteita.
Luokan 2 HLA-molekyylejä esiintyy pääasiassa antigeenia esittelevien solujen (APC-solut, Antigen Presenting Cells) pinnalla, sekä kateenkorvan pinnan epiteelisoluissa. Soluissa, jotka eivät osallistu immuunireaktioon, ei esiinny HLA-2 molekyylejä. Antigeeniä esittelevä solu, esimerkiksi makrofagi esittelee syömänsä mikrobin antigeenejä HLA-2 molekyylissään, ja immuunipuolustus voi käynnistää immuunivasteen.
Luokan 3 geenialue sisältää geenejä, jotka koodaavat muun muassa komplementin osia.
HL Rannikko

HL Rannikko (aikaisemmat nimet Luoto vuoteen 1920 saakka, ja Rannikko I vuoteen 1932 saakka) oli Perämeren yhteysalusliikenteeseen tarkoitettu pieni höyrylaiva, joka rakennettiin Oulun Konepajalla järjestysnumerolla 114 ja laskettiin vesille elokuussa 1911. Luovutuksen yhteydessä laivalla tehtiin koeajo Oulujokisuistosta Laitakariin, jolloin matkalla oli mukana omistajien ja konepajan edustajien lisäksi sanomalehtitoimittajia.
Aluksen pituus oli 65 jalkaa ja kuusi tuumaa, suurin leveys oli 14 jalkaa ja suurin syväys kaksi ja puoli jalkaa. Aluksen höyrykoneen teho oli 60 indikoitua hevosvoimaa, suurin nopeus noin kymmenen solmua (noin 18,5 km/h), ja se saattoi kuljettaa 97 matkustajaa.
Vuoteen 1920 saakka alusta käytettiin pääasiassa Oulun ja Hailuodon väliseen yhteysliikenteeseen. Kahdesti viikossa alus lisäksi poikkesi Lumijoella. Kun Hailuodon Höyryveneosuuskunnan tilaama uusi HL Hailuoto aloitti liikennöinnin Hailuodon ja Oulun kauppatorin välillä vuonna 1920, siirtyi HL Luoto Oulun ja Iin väliselle rannikkoreitille, ja sen nimeksi tuli aluksi Rannikko I ja vuonna 1932 nimi muutettiin edelleen muotoon Rannikko.
Gypaetinae

| Gypaetinae |
| --- | --- |
 Partakorppikotka (Gypaetus barbatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Gypaetinae  Vieillot, 1816
Suvut
 Madagaskarinkäärmehaukat Eutriorchis  Gypaetus  Gypohierax  Neophron 
Katso myös
   Gypaetinae Wikispeciesissä  
Infobox OKNimi-testi OK: 
Gypaetinae on haukkojen heimoon kuuluva päiväpetolintujen alaheimo.
Suvut

Madagaskarinkäärmehaukat Eutriorchis
Gypaetus
Gypohierax
Neophron
Gotham Independent Film Awards 2016

Gotham Independent Film Awards 2016 oli 26. Gotham Awards -gaala, joka järjestettiin 28. marraskuuta 2016. Gaalassa palkittiin vuoden 2016 parhaita indie-elokuvia. Ehdokkaat julkistettiin 20. lokakuuta 2016. Eniten palkintoja sai Moonlight.
Voittajat ja ehdokkaat

Voittajat on listattu ensimmäisenä ja merkitty kaksoisristillä ()
| --- | --- |
 Elokuva Moonlight – Barry Jenkins, ohjaaja; Adele Romanski, Dede Gardner, Jeremy Kleiner, tuottajat  Certain Women – Kelly Reichardt, ohjaaja; Neil Kopp, Vincent Savino, Anish Savjani, tuottajat  Everybody Wants Some – Richard Linklater, ohjaaja; Megan Ellison, Ginger Sledge, Richard Linklater, tuottajat  Manchester by the Sea – Kenneth Lonergan, ohjaaja; Kimberly Steward, Matt Damon, Chris Moore, Lauren Beck, Kevin J. Walsh, tuottajat  Paterson – Jim Jarmusch, ohjaaja; Joshua Astrachan, Carter Logan, tuottajat:  Dokumentti O.J.: Made in America – Ezra Edelman, ohjaaja; Caroline Waterlow, Ezra Edelman, Tamara Rosenberg, Nina Krstic, Deirdre Fenton, Erin Leyden, tuottajat  Cameraperson – Kirsten Johnson, ohjaaja; Marilyn Ness, tuottaja  I Am Not Your Negro – Raoul Peck, ohjaaja; Rémi Grellety, Raoul Peck, Hébert Peck, tuottajat  Tower – Keith Maitland, ohjaaja; Keith Maitland, Megan Gilbride, Susan Thomson, tuottajat  Weiner – Josh Kriegman, Elyse Steinberg, ohjaajat ja tuottajat
 Käsikirjoitus Moonlight – Tarell Alvin McCraney, tarina; Barry Jenkins, käsikirjoitus  Hell or High Water – Taylor Sheridan  Love & Friendship – Whit Stillman  Manchester by the Sea – Kenneth Lonergan  Paterson – Jim Jarmusch: 
 Miespääosa Casey Affleck – Manchester by the Sea  Jeff Bridges – Hell or High Water  Adam Driver – Paterson  Joel Edgerton – Loving  Craig Robinson – Morris From America:  Naispääosa Isabelle Huppert – Elle  Kate Beckinsale – Love & Friendship  Annette Bening – Vuosisadan naiset  Ruth Negga – Loving  Natalie Portman – Jackie
 Läpimurto ohjaajana Trey Edward Shults – Krisha  Robert Eggers – The Witch  Anna Rose Holmer – The Fits  Daniel Kwan & Daniel Scheinert – Swiss Army Man  Richard Tanne – Southside With You:  Läpimurto näyttelijänä Anya Taylor-Joy – The Witch  Lily Gladstone – Certain Women  Lucas Hedges – Manchester by the Sea  Royalty Hightower – The Fits  Sasha Lane – American Honey
 Sarja – pitkä Crazy Ex-Girlfriend – Rachel Bloom & Aline Brosh McKenna, luojat; Marc Webb, Rachel Bloom, Aline Brosh McKenna, Erin Ehrlich, vastaavat tuottajat  The Girlfriend Experience – Lodge Kerrigan & Amy Seimetz, luojat; Steven Soderbergh, Philip Fleischman, Amy Seimetz, Lodge Kerrigan, Jeff Cuban, Gary Marcus, vastaavat tuottajat  Horace and Pete – Louis C.K., luoja; M. Blair Breard, Dave Becky, Vernon Chatman, Dino Stamatopoulos, vastaavat tuottajat  Marvel’s Jessica Jones – Melissa Rosenberg, luoja; Melissa Rosenberg, Liz Friedman, Alan Fine, Stan Lee, Joe Quesada, Dan Buckley, Jim Chory, Jeph Loeb, Howard Klein, vastaavat tuottajat  Master of None – Aziz Ansari & Alan Yang, luojat; Michael Schur, David Miner, Dave Becky, vastaavat tuottajat:  Sarja – lyhyt Her Story – Jen Richards & Laura Zak, luojat  The Gay and Wondrous Life of Caleb Gallo – Brian Jordan Alvarez, luoja  The Movement – Darnell Moore, juontaja  Sitting in Bathrooms With Trans People – Dylan Marron, luoja  Surviving – Reagan Gomez, luoja
Aiheesta muualla

Gotham Independent Film Awards 2016 Internet Movie Databasessa (IMDb.com) (englanniksi)
Gn

Gn tarkoittaa seuraavia:
Air Gabon, IATA-koodi GN, lentoyhtiö
Gastronorm, GN, suurkeittiöiden astiakokostandardi
giganewton, tunnus GN, voiman yksikkö
GN, brittiläinen automerkki
guarani, ISO 639-1 -koodi gn, kieli
Guinea, ISO 3166-1 -koodi GN, valtio tai muu maantieteellinen alue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gn”, voi hakea sivunnimihaulla, laajalla sivunnimihaulla tai tekstihaulla.
Givatayim

| Givatayim גִּבְעָתַיִם |
| --- | --- |
 Näkymä kaupunkiin.
 lippu:  vaakuna
 Givatayim
 Koordinaatit: 32°4′17″N, 34°48′36″E 
Valtio:   Israel
Hallintoalue:  Tel Aviv
Väkiluku (2017):  59 518
 
 www.givatayim.muni.il 
Infobox OKVirheellinen NIMI-arvo: 
Givatayim tai Giv'atayim (hepr. גִּבְעָתַיִם‎, kirjaimellisesti "kaksi kukkulaa") on kaupunki Israelissa Tel Avivin hallintoalueella. Se on osa Gush Danin metropolialuetta ja sijaitsee Saaronin tasangon alueella. Kaupungin perustivat vuonna 1922 toisen alijan pioneerit, ja sen asukasluku oli vuoden 2017 lopussa 59 518.
Maantiede

Givatayim on osa Tel Avivin rakennettua metropolialuetta. Sen naapurikaupunkeja ovat Tel Aviv ja Ramat Gan. Maantieteellisesti alue on osa Saaronin tasankoa.
Historia

Givatayim perustettiin vuonna 1922. Alun perin paikka oli työläisille rakennettu asuinalue nimeltä Shekhunat Borochov. Nimensä se sai Ber Borochovin mukaan. Vuonna 1942 alueeseen liitettiin neljä viereistä aluetta ja vuonna 1959 Givatayimista tuli oma kuntansa. Nykyinen nimi Givatayim tarkoittaa suomeksi kahta kukkulaa. Kukkulat, joille kaupunki alun perin perustettiin, ovat  Borochovin kukkula and Kozlovskyn kukkula.
Talous

Kaupungissa on esimerkiksi elintarviketeollisuutta ja julkaisutoimintaa.
Väestö

Givatayimin asukasluku oli vuoden 2017 lopussa 59 518. Vuonna 2002 asukasluku oli 47 400, vuonna 1968 42 100 ja vuonna 1947 7 000.
Aiheesta muualla

Kuvia tai muita tiedostoja aiheesta Givatayim Wikimedia Commonsissa
Öinen näkymä kaupunkiin.
Borochovin aluetta (Shechunat Borochov) vuonna 1926, kuva: Samuel Joseph Schweig
Gibson Marauder

| Gibson Marauder |
| --- | --- |

Perustiedot
Alkuperäinen valmistaja:  Gibson
Valmistusvuodet:  1974–1980
Rakenne
Rungon tyyppi:  kokopuu
Kaulan kiinnitys:  pulttikaula
Mensuuri:  629 mm (24,75″)
Nauhat:  22
Materiaalit
Runko:  mahonki, vaahtera tai leppä
Kaula:  vaahtera
Otelauta:  vaahtera tai ruusupuu
Tekniikka
Talla:  Schallerin tai Gibsonin Tune-O-Matic-stoppipalalla
Värit
Värivaihtoehdot:  musta, viininpunainen, Natural Satin, Walnut, Tobacco Sunburst, Natural Mahogany, myös muutamia Candy Apple Red -värisiä valmistettu. Custom vain Sunburst-värisenä.
Gibson Marauder (M-1) oli Gibsonin vuosina 1974–1981 valmistama sähkökitaramalli.
Marauder kehitettiin kilpailemaan Fenderin valmistamien yksikelaisia mikrofoneja käyttäneiden ja pulttikaulaisten kitaroiden kanssa. Marauderin suosio laski kuitenkin nopeasti ja sen valmistus jouduttiin lopettamaan. Gibsonilla on ollut myös muita samankaltaisia yrityksiä, kuten Marauderin sisarmalli Gibson S-1.